
ARCHITEKTŪROS IR URBANISTIKOS SKYRIAUS 

VYRIAUSIOJO SPECIALISTO PAREIGYBĖS APRAŠYMAS

I SKYRIUS 
PAREIGYBĖS CHARAKTERISTIKA

1. Architektūros ir urbanistikos skyriaus vyriausiasis specialistas yra karjeros valstybės tarnautojas.

II SKYRIUS
PASKIRTIS

2. Architektūros ir urbanistikos skyriaus vyriausiojo specialisto pareigybė reikalinga organizuoti savivaldybei pavestų funkcijų dėl specialiųjų bei architektūros reikalavimų, statybą leidžiančių dokumentų išdavimo, želdynų ir želdinių priežiūros ir tvarkymo įgyvendinimą.
III SKYRIUS
VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities – statybų, želdynų ir želdinių priežiūros – funkcijas. 
IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialius reikalavimus:

4.1. turėti aukštąjį universitetinį išsilavinimą;
4.2. turėti ne mažesnį kaip 1 metų darbo stažą statybos leidimų išdavimo administravimo arba projektavimo srityje;
4.3. būti susipažinusiam su Lietuvos Respublikos teisės aktais, reglamentuojančiais vietos savivaldą, viešąjį administravimą, valstybės tarnybą, dokumentų valdymą, viešuosius pirkimus, išmanyti Lietuvos Respublikos teisės aktus, reglamentuojančius teritorijų planavimą bei  želdynų ir želdinių apsaugą ir priežiūrą;
4.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer; 

4.5. mokėti kaupti, valdyti sisteminti ir apibendrinti informaciją, rengti išvadas ir pasiūlymus.

4.6. savarankiškai planuoti ir organizuoti savo darbinę veiklą, sklandžiai dėstyti mintis raštu ir žodžiu.

4.7. išmanyti dokumentų rengimo ir įforminimo bei raštvedybos taisykles.

V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:

5.1. Nustato specialiuosius architektūros reikalavimus statinių statybos projektams rengti, siekiant suteikti galimybę juridiniams ir fiziniams asmenims pradėti statinių projektavimo darbus.
5.2. Informuoja visuomenę apie parengtus statinių projektinius pasiūlymus teisės aktų nustatytais atvejais ir tvarka, dalyvauja viešame susirinkime svarstant visuomenei svarbių statinių projektinius pasiūlymus, rengia pritarimus arba motyvuotus nepritarimus projektiniams pasiūlymams, siekiant užtikrinti rengiamų projektavimo dokumentų viešumą.
5.3. Priima statytojų prašymus išduoti statybą leidžiančius dokumentus, pasinaudojant IS „Infostatyba“ arba tiesiogiai, tikrina ir vertina prie prašymo pridėtų dokumentų atitiktį teisės aktų reikalavimams, tikrina statytojo pateikto statinio projekto sudėties atitiktį išduotiems specialiesiems architektūros reikalavimams, techninių reglamentų ir kitų teisės aktų reikalavimams, nustato kokios projektą tikrinančios institucijos privalo patikrinti projektų sprendinių atitiktį nustatytiems reikalavimams, siekiant užtikrinti prašymų priėmimą ir efektyvų statinių projektų nagrinėjimą.
5.4. Tikrina statinių projektų, pateiktų statybą leidžiantiems dokumentams gauti, sprendinius ir teisės aktų nustatyta tvarka pritaria arba motyvuotai atsisako pritarti statinių projektams pasinaudojant IS „Infostatyba“, siekiant užtikrinti parengtų statinių projektų atitiktį išduotiems specialiesiems architektūros reikalavimams ir projektavimą reglamentuojantiems teisės aktams.
5.5. Rengia statybą leidžiančius dokumentus pasinaudojant IS „Infostatyba“ arba grąžina statytojams papildyti, pataisyti projektus pagal projektus tikrinusių institucijų pastabas, siekiant užtikrinti tinkamą statybą leidžiančių dokumentų išdavimą.
5.6. Tvarko savivaldybės lygmens teritorijų planavimo dokumentų registrą, registruojant dokumentus ir sprendinių erdvinius duomenis, siekiant užtikrinti Savivaldybei pavestų funkcijų vykdymą.
5.7. Organizuoja Savivaldybės teritorijoje esančių želdynų ir želdinių inventorizavimą ir apskaitą, vykdo jų būklės stebėseną, kuria ir tvarko jų duomenų bazes, rengia leidimus saugotinų želdinių tvarkymo darbams, siekiant valdyti informaciją apie želdynus ir želdinius Savivaldybės teritorijoje.
5.8. Nagrinėja prašymus ir ruošia sprendimus dėl planuojamų įrengti požeminio gėlo vandens gavybos gręžinių projektavimo, siekiant užtikrinti geriamojo vandens tiekimo ir nuotekų tvarkymo infrastruktūros plėtros planų vykdymą.
5.9. Dalyvauja komisijų ir darbo grupių, kuriose nagrinėjami pagal funkcijas priskirti klausimai, darbe, siekiant įgyvendinti šioms komisijoms ar darbo grupėms suformuluotus uždavinius.
5.10. Bendradarbiauja su Savivaldybės administracijos struktūriniais padaliniais ir kitomis institucijomis, teikia informaciją fiziniams ir juridiniams asmenims, nagrinėja Tarybos narių paklausimus, rengia atsakymus į prašymus, skundus ir paklausimus, konsultuoja fizinius ir juridinius asmenis statybos, želdynų ir želdinių apsaugos ir priežiūros klausimais, siekiant suteikti informaciją pagal savo kompetenciją.
5.11. Rengia Savivaldybės tarybos sprendimų projektų, mero potvarkių, Savivaldybės administracijos direktoriaus įsakymų, susijusių su tarnautojui pavestomis funkcijomis, projektus, siekiant įgyvendinti Skyriaus nuostatuose numatytus tikslus ir uždavinius.
5.12. Vykdo kitus su Skyriaus funkcijomis susijusius nenuolatinio pobūdžio Skyriaus vedėjo pavedimus tam, kad būtų pasiekti Savivaldybės strateginiai tikslai.

VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS


6. Šias pareigas einantis valstybės tarnautojas tiesiogiai pavaldus skyriaus vedėjui(ai).

_____________________________________

Susipažinau:

______________                        ______________              ______________________                      

            (pareigos) 
                        (parašas)
                        (vardas ir pavardė)



______________
               

               (data)

